Kay-Michael Dankl

**Kay-Michael DANKL** (naskiĝinta la  en Graz) estas aŭstra politikisto komunista kaj urba konsiliano de Salcburgo.. Estis li kandidato por urbestreco kaj partia pintestreco en Salcburg jam en marto 2019 atinginte 3,7 elcentojn de la voĉdonoj. En la 8.5.2019 li oficiale iĝis ano de la urba konsilio salcburga.
Krome estis Dankl unua kandidato dum la balotoj por la landa parlamento de Salcburgio kaj ricevis 11,7 % de la voĉoj; de junio 2023 li estas kaj landa parlamentano kaj landa frakciestro de KPÖ.

## Vivo
Malgraŭ naskiĝo en Stirio li frekventis la bazlernejon en la salcburga kvartalo Gnigl kaj poste la nehumanisman realisman gimnazion en Salcburgo. Pro familiaj kaŭzoj transloĝiĝis li en 2002 al Tucson en Arizonon. En 2005 revenis li Salcburgon kaj komencis studi historion ĉe la Salcburga universitato. Tie li engaĝiĝis kiel konsilisto de ĵus komencintaj studentoj. Post magistriĝo li laboris inter aŭgusto 2013 kaj julio 2014 ĉe Eŭropa Konsilio en Strasburgo. De la naskiĝo de la filino (decembro 2023) vivas li en la salcburga urbokvartalo Parsch. laborante kiel muzeisto.

## Kariero politika
Inter 2009 kaj 2013 Dankl aktivis kiel historistudenta porparolanto kaj specialisto pri edukpolitiko je la studenta sindikataro *Österreichische Hochschülerschaft*. En 2009 li ĉeestis la protestmovadon *Unibrennt*. Inter 2007 kaj 2012 li gvidis publikajn debatojn kaj troviĝis ĉe pluraj internaciaj disputdueloj. Dankl ankaŭ engaĝiĝis ĉe civilsociaĵoj, ekz. ĉe *Plattform gegen Rechts* kontraŭ koalicio inter kristandemokratoj kaj FPÖ kaj *Solidarisches Salzburg*.

De 2015 al 2017 li estis federacia estro de *Junge Grüne* (junula sekcio de La Verduloj – La Verda Alternativo). En 2017 oni elektis lin estro de la Verdula partiakademio de Salcburgo. Post la forpelo de la ribelema junula sekcio de sia sino fare de la Verdula partio en marto 2017 Dankl ekspartianis apogonte la fondon de maldekstra platformo nome *PLUS Plattform Unabhängig & Solidarisch* kiu kune kun la komunistoj kandidatis ĉe la balotadoj por la Nacia Konsilio en 2017 sub la nomo *KPÖ PLUS*. Postbalote Dankl deĵoris por *Junge Linke* kiu fonditis en 2018 kiel sendependa porjunula organizaĵo en Aŭstrujo. 

Okaze de la elektoj al la salcburga urbodomo en marto 2019 mankis nur 50 voĉoj por sukcesa konsili-enirej de la komunistoj, danke al Dankl. De majo 2019 Dankl sidis en la kontrolkomisiono de la urba konsilio. Li deklaris la komunistan urbestrinon de Graz, Elke Kahr, sia politika idolo. Dankl kiel la komunistaj deputitoj de Graz parton de sia salajro transdonis al bezonantoj.

En 2023 ĉe la balotoj al la salcburgia landa parlamento Dankl estis la komunista ĉefkandidato. Centra temo estis oferti malmultekostajn loĝejojn. La komunistoj atingis 11,7 %.

Kiam estis elektota nova urbestro salcburga en 2024, Dankl sukcese atingis duan rondon danke al 28 elcentoj. kiu okazos en la 24-a de marto 2024.

## Verkoj
* Dankl, Kay-Michael / Linhuber, Peter / Pichler, Luisa (2010): *Das Ausseerland in der Zwischenkriegszeit. Wirtschaft, Politik, Gesellschaft und Kultur in den Jahren 1929–1934.*
* Dankl, Kay-Michael (2012): *Von der grünen Revolution zum Land Grabbing der Gegenwart. Transnationale Landkäufe im Kontext globaler Agrarentwicklungen seit den 1970er Jahren. * (=bakalaŭriĝlaboraĵo, Salcburgo)

## Eksteraj ligiloj
* biografio ĉe la paĝaro de KPÖ-PLUS

## Notoj
Kategorio:Aŭstraj komunistoj
Kategorio:Aŭstraj politikistoj
Kategorio:Muzeologoj 
Kategorio:Naskiĝintoj en 1988